ai4bharat/Pralekha huggingface dataset:
প্রতিরক্ষামন্ত্রক
ভারত-মার্কিন ২+২ সংলাপের মাধ্যমে উভয় দেশের মধ্যে কৌশলগত অংশীদারিত্বের ক্ষেত্রে সদর্থক ও ভবিষ্যতের কর্মপরিকল্পনা নির্ধারিত হয়েছে
নয়াদিল্লি, ১৯ ডিসেম্বর, ২০১৯
ভারত-মার্কিন ২+২ মন্ত্রীপর্যায়ের দ্বিতীয় বার্ষিক বৈঠক ১৮ই ডিসেম্বর ওয়াশিংটন ডিসি-তে অনুষ্ঠিত হয়। এই বৈঠকে ভারতের প্রতিরক্ষা মন্ত্রী শ্রী রাজনাথ সিং এবং বিদেশ মন্ত্রী ডঃ এস জয়শঙ্কর মার্কিন প্রতিরক্ষা সচিব ডঃ মার্ক টি এসপার এবং বিদেশ সচিব মিঃ মাইকেল আর পম্পিও-র সঙ্গে সাক্ষাৎ করেন। দুই দেশের মধ্যে সর্বোচ্চ স্তরের এই মন্ত্রীগোষ্ঠীর বৈঠকে নিরাপত্তা, প্রতিরক্ষা ও কৌশলগত অংশীদারিত্বের বিভিন্ন বিষয় পর্যালোচনা করা হয়। দ্বিতীয় এই ২+২ বৈঠকটি মার্কিন যুক্তরাষ্ট্রে প্রথমবার অনুষ্ঠিত হল।
বৈঠকে উভয় পক্ষই ভারত ও মার্কিন যুক্তরাষ্ট্রের মধ্যে অংশীদারিত্বের সম্পর্ক বৃদ্ধি পাওয়ায় সন্তোষ ব্যক্ত করেন। ২০১৮ সালে নতুন দিল্লিতে প্রথম ২+২ বৈঠক অনুষ্ঠিত হয়েছিল। তারপর থেকেই এই সম্পর্ক আরও দৃঢ় হচ্ছে। উভয় পক্ষই মুক্ত, সমন্বিত, শান্তিপূর্ণ এবং সমৃদ্ধ ভারত-প্রশান্ত মহাসাগরীয় অঞ্চল গড়ে তোলার লক্ষ্যে তাদের অঙ্গীকার পুনর্ব্যক্ত করেন।
বৈঠকে উভয় পক্ষই প্রতিরক্ষা ক্ষেত্রে সহযোগিতা বৃদ্ধির ওপর গুরুত্ব আরোপ করেন। এর ফলে, দুই দেশের নৌ-বাহিনী, সেনাবাহিনী এবং বায়ুসেনার মধ্যে সম্পর্ক আরও নিবিড় হবে। শিল্প সংক্রান্ত নিরাপত্তাকে এগিয়ে নিয়ে যাওয়ার ক্ষেত্রে প্রতিরক্ষা প্রযুক্তি ও বাণিজ্য উদ্যোগ বাস্তবায়নের ওপর জোর দেওয়া হয়। বৈঠকের পর শ্রী রাজনাথ সিং ও ডঃ এস জয়শঙ্কর ওভাল অফিসে মার্কিন রাষ্ট্রপতি মিঃ ডোনাল্ড জে ট্রাম্পের সঙ্গে সাক্ষাৎ করেন। বৈঠকে মার্কিন নিরাপত্তা উপদেষ্টার দূত মিঃ রবার্ট ও ব্রায়েনও উপস্থিত ছিলেন। প্রতিরক্ষা মন্ত্রী ১৬ই ডিসেম্বর থেকে মার্কিন যুক্তরাষ্ট্র সফর করছেন। তিনি নিউ ইয়র্কে ভারতীয় জনগোষ্ঠীর এক সংবর্ধনায় ভাষণ দেন। ১৭ তারিখ শ্রী সিং নরফ্লোক ন্যাভাল এয়ার স্টেশন ঘুরে দেখেন। তাঁকে এই ঘাঁটিটির বিষয়ে ঊর্ধ্বতন কর্মকর্তারা বিস্তারিত জানান।
CG/CB/DM
(Visitor Counter : 94
প্রতিরক্ষামন্ত্রক
সীমান্ত পরিকাঠামো জোরদার করতে সরকার বদ্ধপরিকর : প্রতিরক্ষা মন্ত্রী শ্রী রাজনাথ সিং
নয়াদিল্লি, ২১ অক্টোবর, ২০১৯
দেশের সুরক্ষা ও শান্তি বজায় রাখার ক্ষেত্রে সীমান্ত পরিকাঠামো জোরদার করতে সরকার বদ্ধপরিকর, বললেন প্রতিরক্ষা মন্ত্রী শ্রী রাজনাথ সিং। তিনি আজ লাদাখে কূটনৈতিকভাবে গুরুত্বপূর্ণ ‘কর্ণেল চেওয়াং রিনচেন সেতু’র উদ্বোধন করেন। এই সেতুটি নির্মাণ করেছে বর্ডার রোড্স অর্গানাইজেশন । পূর্ব লাদাখের শিয়ক নদীর ওপর নির্মিত এই সেতুটি দুরবুক এবং দৌলত বেগ ওল্ডি-র মধ্যে যোগাযোগ রক্ষা করবে।
অনুষ্ঠানে প্রতিরক্ষা মন্ত্রী বলেন, বর্তমান নিরাপত্তা পরিস্থিতির ওপর নজর রেখে সরকার সীমান্ত সুরক্ষায় বিশেষ গুরুত্ব দিচ্ছে। এরই অঙ্গ হিসেবে এই সেতুটি নির্মাণ করা হয়েছে। তিনি বলেন, সীমান্ত এলাকার উন্নয়নে কেন্দ্র সরকার বিশেষ নজর দিয়েছে। ভারত ও চিনের মধ্যে দ্বিপাক্ষিক সম্পর্ক বজায় রাখতে সরকার উদ্যোগী হয়েছে। সীমান্তে যে কোন রকম পরিস্থিতি মোকাবিলায় দুই দেশই উদ্যোগী। প্রতিরক্ষা মন্ত্রী বলেন, কাশ্মীর ভারতের অভ্যন্তরীণ বিষয়। সম্প্রতি মামাল্লাপুরমে প্রধানমন্ত্রী শ্রী নরেন্দ্র মোদীর সঙ্গে চিনের রাষ্ট্রপতি মিঃ শি জিনপিং-এর বৈঠকের সময় মিঃ জিনপিং কাশ্মীরের বিষয়টি উল্লেখ করেননি। এমনকি, সন্ত্রাস দমনে চিন দৃঢ় পদক্ষেপ নিচ্ছে বলেও জানিয়েছে।
প্রতিরক্ষা মন্ত্রী বলেন, লাদাখকে আলাদা কেন্দ্রশাসিত অঞ্চল হিসেবে ঘোষণা করার যে সিদ্ধান্ত সরকার নিয়েছে তা উল্লেখযোগ্য। এতে সেখানকার মানুষের দীর্ঘদিনের আশা-আকাঙ্ক্ষা পূর্ণ হবে। উন্নয়নের নতুন দরজা খুলে যাবে। লাদাখ খুব শীঘ্রই বিনিয়োগকারীদের গন্তব্যস্থল হয়ে উঠবে বলেও তিনি জানান। এতে সেখানকার আয় যেমন বাড়বে, স্থানীয় মানুষের অনেক কর্মসংস্থানও হবে। ৩৭০ ধারা বাতিল করার উদ্দেশ্যই হল সন্ত্রাস দমন এবং স্বাধীনতা-পরবর্তীকালে যে হাজার হাজার সাধারণ নাগরিকের মৃত্যু হয়েছে তা রোধ করা। তিনি বলেন, এই সিদ্ধান্ত নেওয়ার ফলে সেখানকার মানুষের মানবাধিকার সুরক্ষিত হবে এবং মহিলাদের ক্ষমতায়ন সম্ভব হবে। শ্রী সিং বলেন, সরকার সমস্যা সমাধানে এবং সার্বিক উন্নয়নের জন্য যে পদক্ষেপ নিয়েছে তারই প্রতীক হল ‘কর্ণেল চেওয়াং রিনচেন সেতু’। এই সেতু দুরবুক এবং দৌলত বেগ ওল্ডি-র মধ্যে শুধু যোগাযোগই রক্ষা করবে না, লাদাখ ও জম্মু-কাশ্মীরের মধ্যে সম্পর্ক গড়ে তুলবে। এই ধরনের উদ্যোগ নেওয়ার ফলে এবার ঐ দুই জায়গার মানুষই দেশের উন্নয়নে সরাসরি সামিল হতে পারবেন।
এই সেতু নির্মাণে বিআরও-র ভূমিকার কথা তুলে ধরেন শ্রী রাজনাথ সিং। তিনি বলেন, সীমান্ত এলাকায় পরিকাঠামো উন্নয়নে বিআরও গুরুত্বপূর্ণ ভূমিকা পালন করে। ২০১৮-১৯ অর্থবর্ষে বিআরও ১,২০০ কিলোমিটার সড়ক নির্মাণ করেছে। তিনি বলেন, খুব শীঘ্রই লাদাখ বিদেশি পর্যটকদের গন্তব্যস্থল হয়ে উঠবে।
অনুষ্ঠানে প্রতিরক্ষা মন্ত্রী কর্ণেল চেওয়াং রিনচেনের অবদানের কথা তুলে ধরেন। তিনি বলেন, কর্নেল রিনচেন আমাদের সকলকে অনুপ্রেরণা যোগায়। প্রতিরক্ষা মন্ত্রী কর্ণেল চেওয়াং রিনচেনের নাতনি ডঃ ফুঙসোগ আঙমো-কে সংবর্ধনা জানান। সেনা প্রধান জেনারেল বিপীন রাওয়াত, নর্দার্ন কম্যান্ডের জেনারেল অফিসার কম্যান্ডিং-ইন-চিফ লেফটেন্যান্ট জেনারেল রনবীর সিং, বিআরও-র ডিজি লেফটেন্যান্ট জেনারেল হরপল সিং, লাদাখ লোকসভা কেন্দ্রের সাংসদ শ্রী জামিয়াং শেরিং নামগিয়াল সহ অন্যান্য আধিকারিকরা উপস্থিত ছিলেন।
CG/SS/DM
(Visitor Counter : 91
প্রধানমন্ত্রীরদপ্তর
রাজ্য প্রতিষ্ঠা দিবসে তেলেঙ্গানাবাসীকে শুভেচ্ছা প্রধানমন্ত্রীর
নয়াদিল্লী, ০২ জুন, ২০২২
প্রধানমন্ত্রী শ্রী নরেন্দ্র মোদী রাজ্য প্রতিষ্ঠা দিবসে তেলেঙ্গানাবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “রাজ্যের প্রতিষ্ঠা দিবসে তেলেঙ্গানার ভাই ও বোনেদের শুভেচ্ছা। তেলেঙ্গানার মানুষ কঠোর পরিশ্রম এবং দেশের অগ্রগতিতে অতুলনীয় নিষ্ঠার সমার্থক। এ রাজ্যের সংস্কৃতি সারা বিশ্বে সুবিদিত। আমি তেলেঙ্গানাবাসীর সার্বিক কল্যাণ কামনা করি।”
CG/BD/NS
(
উপ-রাষ্ট্রপতিরসচিবালয়
মাতৃভাষা, সংস্কৃতি এবং প্রকৃতিকে রক্ষা করার মধ্য দিয়ে তেলেগু সাহিত্য এবং শ্রী বিশ্বনাথ সত্যনারায়নকে প্রকৃতভাবে শ্রদ্ধা প্রদর্শন করা সম্ভব : উপরাষ্ট্রপতি
নয়াদিল্লী, ১০ সেপ্টেম্বর, ২০২০
উপরাষ্ট্রপতি শ্রী এম ভেঙ্কাইয়া নাইডু আজ বলেছেন, মাতৃভাষা, ভারতীয় সংস্কৃতি, মূল্যবোধ এবং পরিবেশকে রক্ষা করার মধ্য দিয়ে তেলেগু সাহিত্যের দিকপাল শ্রী বিশ্বনাথ সত্যনারায়নের প্রতি যথাযথভাবে শ্রদ্ধা প্রদর্শন করা সম্ভব।
বিশ্বনাথ সাহিত্য পীঠম আয়োজিত কবি সম্রাট শ্রী বিশ্বনাথ সত্যনারায়নের ১২৫ তম জন্ম বার্ষিকী উপলক্ষে আয়োজিত অনুষ্ঠানের অনলাইনের মাধ্যমে উদ্বোধন করে শ্রী নাইডু সাহিত্যের এই দিকপালকে ভারতীয় সংস্কৃতি এবং ঐতিহ্যের প্রতিমূর্তি বলে বর্ণনা করেছেন।
রামায়নে প্রকৃত অর্থে তেলেগু প্রভাব নিয়ে বিশ্বনাথ সত্যনারায়ন কাজ করেছেন বলে উল্লেখ করে শ্রী নাইডু রামায়ন কল্পভ্রুক্ষমের জন্য এই সাহিত্যিক জ্ঞানপীঠ পুরস্কার পেয়েছিলেন বলে উল্লেখ করেছেন। তিনি মাতৃভাষা, সংস্কৃতি সংরক্ষণ এবং পরিবেশ রক্ষার ক্ষেত্রে কবি সম্রাটের ভূমিকার কথা উল্লেখ করেছেন।
প্রাথমিক শিক্ষায় মাতৃভাষায় শিক্ষাদানের মাধ্যমে শিশুদের আবেগ এবং বুদ্ধির বিকাশ হয় বলে উল্লেখ করে উপরাষ্ট্রপতি বলেছেন সংস্কৃতি, ভাষা এবং ঐতিহ্য যখন সর্বাত্মকভাবে একীভূত হয় তখনই শিশুরা প্রকৃত জ্ঞান লাভ করে। ২০২০র নতুন শিক্ষানীতির মধ্য দিয়ে এই উদ্যোগই নেওয়া হবে বলে উল্লেখ করে উপরাষ্ট্রপতি বলেছেন, ছাত্রছাত্রীদের দক্ষতা এবং জ্ঞান যাতে আন্তর্জাতিক মানের হয় সেটিও এই শিক্ষানীতির মাধ্যমে নিশ্চিত করা হয়েছে।
অন্ধ্রপ্রদেশ বিধানসভার প্রাক্তন উপাধ্যক্ষ শ্রী মন্ডলী বুধপ্রকাশ, শ্রী সামবেদম সাংমুখ শর্মা এবং অন্যান্য বিশিষ্ট ব্যক্তিরা অনলাইনের মাধ্যমে এই অনুষ্ঠানে উপস্থিত ছিলেন।
(CG/CB/NS
প্রধানমন্ত্রীরদপ্তর
মেঘালয়ের ৫০-তম প্রতিষ্ঠা দিবসে প্রধানমন্ত্রীর ভাষণ
নতুন দিল্লি, ২১ জানুয়ারি, ২০২২
প্রধানমন্ত্রী শ্রী নরেন্দ্র মোদী মেঘালয়ের রাজ্যের ৫০-তম প্রতিষ্ঠা দিবসে রাজ্যবাসীকে অভিনন্দন জানিয়েছেন । এই রাজ্য প্রতিষ্ঠা ও উন্নয়নে যারা অবদান রেখেছেন তাদের সকলকেই তিনি শ্রদ্ধা জানান । অনুষ্ঠানে বক্তব্য রাখতে গিয়ে শ্রী মোদী প্রধানমন্ত্রীর দায়িত্বভার নেওয়ার পর তাঁর উত্তর-পূর্বাঞ্চল পর্ষদের বৈঠকে যোগ দিতে শিলং সফরের কথা স্মরণ করেন । ৩-৪ দশক পর প্রথম কোন প্রধানমন্ত্রী এই রাজ্য সফর করেছিলেন । প্রকৃতির কাছাকাছি থাকা মানুষ হিসেবে তাদের পরিচয় আরও জোরদার করে তোলার জন্য এই রাজ্যের বাসিন্দারা অনন্য নজির সৃষ্টি করেছেন । শ্রী মোদী বলেন, “মেঘালয় বিশ্বকে প্রকৃতি, অগ্রগতি, সংরক্ষণ এবং পরিবেশ-স্থায়িত্বের বার্তা দিয়েছে ।”
প্রতিটি গ্রামে ‘হুইসলিং ভিলেজ’ এবং গায়কদের ঐতিহ্যের প্রসঙ্গ উল্লেখ করে প্রধানমন্ত্রী শিল্প ও সঙ্গীতের ক্ষেত্রে এরাজ্যের অবদানের কথা তুলে ধরেন । তিনি বলেন, এই ভূমি প্রতিভাবান শিল্পীদের তৈরি করেছে এবং শিলং চেম্বার কয়্যার এটিকে নতুন উচ্চতায় নিয়ে গেছে । মেঘালয়ের সমৃদ্ধশালী ক্রীড়া সংস্কৃতি থেকে দেশের বহু প্রত্যাশা রয়েছে বলেও তিনি উল্লেখ করেন ।
প্রধানমন্ত্রী জৈব চাষের ক্ষেত্রে রাজ্যে ক্রমবর্ধমান খ্যাতির কথা জানান । তিনি বলেন, “মেঘালয়ের বোনেরা বাঁশ বুননের শিল্পকে পুনরুজ্জীবিত করেছে এবং এখানকার কঠোর পরিশ্রমী কৃষকরা জৈব রাজ্য হিসেবে মেঘালয়ের পরিচিতিকে শক্তিশালী করেছে।”
প্রধানমন্ত্রী উন্নত সড়ক, রেল ও বিমান যোগাযোগের জন্য সরকারের প্রতিশ্রুতির কথা পুনরায় তুলে ধরেন । তিনি বলেন, রাজ্যের জৈব পণ্যগুলির জন্য নতুন দেশীয় ও বিশ্বব্যাপী বাজার নিশ্চিত করতে ব্যবস্থা নেওয়া হয়েছে । রাজ্য সরকার কেন্দ্রীয় প্রকল্পগুলিকে মানুষের কাছে পৌঁছে দেওয়ার জন্য সবরকম প্রয়াস চালাচ্ছে । প্রধানমন্ত্রী গ্রামীন সড়ক যোজনা এবং জাতীয় জীবিকা মিশনের মতো প্রকল্পগুলি মেঘালয়কে বিশেষভাবে সাহায্য করেছে । ২০১৯ সালে যেখানে মাত্র ১ শতাংশ পরিবারে জল জীবন মিশনের আওতায় পাইপবাহিত জল পৌঁছে যেত, সেখানে এখন ৩৩ শতাংশ পরিবারে সেই জল পৌঁছে যাচ্ছে । প্রধানমন্ত্রী জানান, টিকা বন্টনের জন্য ড্রোন ব্যবহারকারী প্রথম রাজ্য হল মেঘালয় ।
প্রধানমন্ত্রী মেঘালয়ের সাধারণ মানুষকে পর্যটন ও জৈব পণ্য ছাড়াও নতুন ক্ষেত্র বিকাশের জন্য সরকারের পক্ষ থেকে সাহায্যের আশ্বাস দিয়েছেন ।
CG/SS/RAB
(
প্রধানমন্ত্রীরদপ্তর
প্রধানমন্ত্রী কন্যা শিক্ষা প্রবেশ উৎসব অভিযানের প্রশংসা করেছেন
নয়াদিল্লি, ০৮ মার্চ, ২০২২
প্রধানমন্ত্রী শ্রী নরেন্দ্র মোদী ‘কন্যা শিক্ষা প্রবেশ উৎসব অভিযান’কে একটি ব্যতিক্রমী উদ্যোগ হিসাবে বর্ণনা করেছেন। এর মাধ্যমে মেয়েরা আরও বেশি শিক্ষা লাভের আনন্দ উপভোগ করবে। তিনি এই অভিযানকে সফল করার জন্য সব ধরনের উদ্যোগের আহ্বান জানান। কম বয়সী মেয়েরা যাতে লেখাপড়ার করার সুযোগ পায় এবং দক্ষতা অর্জন করতে পারে, এই অভিযানের মধ্য দিয়ে তা নিশ্চিত করা হচ্ছে।
কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানির এক ট্যুইট বার্তার জবাবে প্রধানমন্ত্রী বলেন, “এটি একটি ব্যতিক্রমী উদ্যোগ, যার মধ্য দিয়ে মেয়েরা আরও বেশি শিক্ষা লাভের আনন্দ উপভোগ করবে। আসুন, আমরা সকলে মিলে এক জাতি হিসাবে এই অভিযানকে সফল করে তুলি”।
CG/CB/SB
(
সড়কপরিবহণওমহাসড়কমন্ত্রক
ক্যাশ ভ্যান সম্পর্কিত বিজ্ঞপ্তি জারি
নতুন দিল্লি, ২৭ ফেব্রুয়ারি, ২০২২
কেন্দ্রীয় সড়ক পরিবহণ ও মহাসড়ক মন্ত্রক গত ২৩ ফেব্রুয়ারি এক বিজ্ঞপ্তি জারি করেছে। এই বিজ্ঞপ্তিতে অটোমোটিভ ইন্ডাস্ট্রি স্ট্যান্ডার্ড - ১৬৩ : ২০২০  অনুযায়ী ক্যাশ ভ্যানগুলি ন্যূনতম শর্তাবলী মেনে চলবে। অবশ্য, ভারতীয় মানক ব্যুরো আইন ২০১৬ -র আওতায় সংশ্লিষ্ট নীতি-নির্দেশিকা বিজ্ঞাপিত না হওয়া পর্যন্ত সমস্ত ক্যাশ ভ্যান অটোমোটিভ ইন্ডাস্ট্রি স্ট্যান্ডার্ড সংক্রান্ত শর্তাবলী অনুসরণ করবে।
এর ফলে, স্পেশাল পার্পাস ভেইকেল হিসেবে ক্যাশ ভ্যান তৈরি, এধরণের যানবাহনের শ্রেণী বিভাজন অনুযায়ী অনুমোদন যাচাই এবং নথিভুক্তিকরণের কাজ সহজ হবে।
CG/BD/AS/
(Visitor Counter : 97
উপ-রাষ্ট্রপতিরসচিবালয়
রাজ্যসভার কর্ম পদ্ধতিতে বেশকিছু পরিবর্তন এসেছে বলে চেয়ারম্যান মন্তব্য করেছেন
নয়াদিল্লী, ১১ আগস্ট, ২০২০
উপরাষ্ট্রপতি এবং রাজ্যসভার চেয়ারম্যান শ্রী এম ভেঙ্কাইয়া নাইডু আজ বলেছেন, করোনার কারণে গত ৪ মাসের বেশি তিনি ঘরবন্দী। প্রথম প্রথম অসুবিধা হলেও পরে তিনি বুঝতে পেরেছেন আগের থেকেও বেশি ব্যস্ততায় তাঁর দিন কাটছে। তিনি পরিস্থিতি অনুযায়ী মানসিকতাকে পরিবর্তন করায় এটি সম্ভব হয়েছে। এরফলে জীবনে পরিবর্তনের নতুন দিক উঠে এসেছে।
উপরাষ্ট্রপতি এবং রাজ্যসভার চেয়ারম্যান হিসেবে তাঁর কার্যকালের তৃতীয় বর্ষ পূর্তিতে শ্রী নাইডু বলেছেন, সভার কাজে বেশকিছু পরিবর্তন সবাই উপলব্ধি করতে পারছেন। উপরের মহলে কাজের পরিমাণ বৃদ্ধি পাওয়ায় পরিষদীয় কাজের প্রসার ঘটেছে। প্রথমবারের মতো রাজ্যসভার কমিটিগুলির বৈঠকে উপস্থিতির হার ৫০ শতাংশের বেশি হচ্ছে।
উপরাষ্ট্রপতি ভবনে আজ তথ্য ও সম্প্রচার মন্ত্রক একটি অনুষ্ঠানের আয়োজন করে। এই অনুষ্ঠানে ‘কানেক্টিং, কমিউনিকেটিং, চেঞ্জিং’ শীর্ষক একটি প্রকাশনার উদ্বোধন করেছেন প্রতিরক্ষা মন্ত্রী শ্রী রাজনাথ সিং। এই প্রকাশনাটির বৈদ্যুতিন সংস্করণটি উদ্বোধন করেছেন তথ্য ও সম্প্রচার মন্ত্রী শ্রী প্রকাশ জাভড়েকর। বইটিতে গত এক বছরে শ্রী নাইডুর বিভিন্ন কাজের খতিয়ান দেওয়া আছে।
উপরাষ্ট্রপতি অনুষ্ঠানে বলেন, আর্থিক ক্ষমতাই জাতিকে শক্তিশালী করে তোলে। তিনি তাই অর্থনৈতিক কাজকর্ম দ্রুত শুরু করার আহ্বান জানান। উপরাষ্ট্রপতি ২০২২ সালে স্বাধীনতার ৭৫ বছর বর্ষপূর্তিতে নতুন ভারত গঠনে মহাত্মা গান্ধী সহ অন্যান্য নেতৃবৃন্দ যে স্বপ্ন দেখতেন তা পূরণের জন্য এগিয়ে আসার আহ্বান জানান। দেশ গঠনের কাজে যুব সম্প্রদায়কে আরও সক্রিয় হওয়ার তিনি পরামর্শ দেন।
উপরাষ্ট্রপতি বলেছেন, গত ৩ বছর ধরে রাজ্যসভায় ৯৩টি বিল পাশ হয়েছে। এরমধ্যে শেষ ৩টি অধিবেশনে ৬০টি বিল অনুমোদন পেয়েছে। উচ্চকক্ষের বিভিন্ন রাজনৈতিক দলের নিজস্ব বক্তব্যের মধ্য দিয়ে তিন তালাক বিল, নাগরিকত্ব  বিল এবং জম্মু-কাশ্মীর পুনর্গঠন বিল পাশ হয়েছে।
শ্রী নাইডু স্বরাজকে সু-রাজ এ পরিণত করার পরামর্শ দেন। তিনি শহর ও গ্রামাঞ্চলের মধ্যে পার্থক্য দূর করার ওপর গুরুত্ব দেন যাতে উন্নয়নের সুফল সকলের কাছে পৌঁছাতে পারে। প্রধানমন্ত্রীর দেশের সংস্কারের জন্য উদ্যোগের কথা উল্লেখ করে উপরাষ্ট্রপতি বলেছেন, সমন্বিত উদ্যোগেই শ্রেষ্ঠ ভারত, সুস্থ ভারত এবং আত্মনির্ভর ভারত গড়ে তোলা সম্ভব হবে।
(CG/CB/NS
প্রধানমন্ত্রীরদপ্তর
শ্রী বুটা সিং-এর প্রয়াণে প্রধানমন্ত্রীর শোক প্রকাশ
নতুনদিল্লি, ২রা জানুয়ারি, ২০২১
প্রধানমন্ত্রী শ্রী নরেন্দ্র মোদী , শ্রী বুটা সিং-এর প্রয়াণে গভীর শোক প্রকাশ করেছেন।
এক ট্যুইট বার্তায় শ্রী মোদী বলেছেন, “ শ্রী বুটা সিংজি ছিলেন একজন অভিজ্ঞ প্রশাসক এবং দরিদ্র ও পিছিয়ে পরা মানুষদের কল্যাণে তিনি সবসময় সোচ্চার ছিলেন। তাঁর প্রয়াণে আমি শোকাহত। তাঁর পরিবার ও সমর্থকদের প্রতি আমার সমবেদনা রইল।“
সারওরসায়নমন্ত্রক
প্রধানমন্ত্রী ভারতীয় জনৌষধি পরিযোজনা মাত্র ৬ মাসে ২০২১-২২ অর্থবর্ষের লক্ষ্য অর্জন করেছে
নতুন দিল্লি, ৬ অক্টোবর, ২০২১
প্রধানমন্ত্রী ভারতীয় জনৌষধি পরিযোজনা  প্রকল্পের বাস্তবায়নকারী সংস্থা ফার্মাসিউটিক্যালস্ অ্যান্ড মেডিকেল ডিভাইস ব্যুরো অফ ইন্ডিয়া  চলতি বছরের সেপ্টেম্বর মাস শেষ হওয়ার আগেই ২০২১-২২ অর্থবর্ষে ৮,৩০০টি ভারতীয় জনৌষধি কেন্দ্র খোলার লক্ষ্য পূরণ করেছে । পিএমবিজেপি প্রকল্পের আওতায় দেশের সমস্ত জেলাকে নিয়ে আসা হয়েছে । এমনকি তথ্য প্রযুক্তি নির্ভর পরিবহন ও সরবরাহ শৃঙ্খল ব্যবস্থাপনার জন্য সব আউটলেটে সময় মতো ওষুধ পৌঁছে যাচ্ছে ।
পিএমবিজেপি-র আওতায় বর্তমানে ১,৪৫১টি ওষুধ এবং ২৪০টি অস্ত্রপচার সংক্রান্ত সরঞ্জাম পাওয়া যাচ্ছে । এছাড়াও নতুন ওষুধ ও নিউট্রাসিউটিক্যাল পণ্য যেমন গ্লুকোমিটার, প্রোটিন পাউডার, অঙ্কুরোদগম শস্যদানা সহ পরিপূরক খাদ্য, প্রোটিন বার, ইমিউনিটি বার ইত্যাদি পাওয়া যাচ্ছে ।
সাধারণ মানুষ বিশেষ করে দরিদ্র শ্রেণীর ব্যক্তিরা যাতে সাশ্রয়ী মূল্যে গুণমান সম্মত ওষুধ কিনতে পারেন, তার জন্যই কেন্দ্রীয় সরকার ২০২৪ সালের মধ্যে দেশে ১০,০০০টি প্রধানমন্ত্রী ভারতীয় জনৌষধি কেন্দ্র খোলার লক্ষ্য নিয়েছে । চলতি বছরের ৫ অক্টোবরের হিসেব অনুযায়ী এই সংখ্যা বৃদ্ধি পেয়ে এখন ৮,৩৫৫ দাঁড়িয়েছে । এই কেন্দ্রগুলি দেশের প্রতিটি কোনায় কোনায় মানুষের কাছে সহজে ওষুধ কেনার সুযোগ সুনিশ্চিত করেছে । বর্তমানে পিএমবিজেপি-এর গুরুগ্রাম, চেন্নাই ও গুয়াহাটিতে ৩টি গুদাম ঘর খোলা হয়েছে । সুরাটে চতুর্থ গুদাম ঘরটি নির্মাণের কাজ চলছে । এছাড়াও প্রত্যন্ত গ্রামাঞ্চলে ওষুধ সরবরাহের জন্য সারা দেশে ৩৭ জন ডিসট্রিবিউটর নিয়োগ করা হয়েছে ।
প্রধানমন্ত্রী ভারতীয় জনৌষধি প্রকল্পের জন্য ‘জনৌষধি সুগম’ শীর্ষক একটি মোবাইল অ্যাপ চালু করা হয়েছে । এই প্রকল্পের আওতায় বিশ্ব স্বাস্থ্য সংস্থার কাছ থেকে কেনা ওষুধও পাওয়া যাচ্ছে । এমনকি পিএমবিজেপি-এর আওতায় ওষুধ, যে কোন ব্র্যান্ডের ওষুধের দামের চেয়ে ৫০-৯০ শতাংশ পর্যন্ত কম দামেও পাওয়া যাচ্ছে । ২০২০-২১ অর্থবর্ষে পিএমবিজেপি ৬৬৫.৮৩ কোটি টাকার ওষুধ বিক্রি করেছে । এর ফলে দেশের সাধারণ নাগরিকের প্রায় ৪০০০ কোটি টাকা সাশ্রয় হয়েছে । কোভিড ১৯ সঙ্কটের মধ্যেও পিএমবিজেপি দেশের মানুষের কাছে ওষুধ পৌঁছে দেওয়ার কাজ অব্যাহত রেখেছে । এমনকি লকডাউন চলাকালীন এই ওষুধের দোকানগুলিও খোলা ছিল । অপরিহার্য ওষুধের নিরবচ্ছিন্ন সরবরাহ সুনিশ্চিত করতে এই পদক্ষেপ নেওয়া হয়েছে ।
CG/SS/RAB
(Visitor Counter : 318
রেলমন্ত্রক
আরপিএফ 'অপারেশন উপলব্ধ'এর আওতায় দালালদের বিরুদ্ধে এক মাসব্যাপী সারা ভারত জুড়ে অভিযান চালিয়েছে
নতুন দিল্লি,২ এপ্রিল, ২০২২
দূরপাল্লার ট্রেন পরিষেবাগুলি পুনরায় চালু এবং উৎসব ও গ্রীষ্মকালীন ভিড়ের সম্ভাবনার সঙ্গে সঙ্গে,প্রত্যাশামত মার্চ মাসে ট্রেনে সংরক্ষিত আসনের চাহিদার ক্রমশ বৃদ্ধি পেয়েছে ৷এর প্রেক্ষিতে যথাযথ তথ্যের ভিত্তিতে রেল সুরক্ষা বাহিনী  চলতি বছরের মার্চ মাসে সারা দেশে দালালদের বিরুদ্ধে অভিযান চালিয়েছে। আরপিএফ ডিজিটাল এবং সাইবার জগত থেকে তথ্য সংগ্রহ, যাচাই এবং বিশ্লেষণ করে পয়লা মার্চ থেকে সারা দেশে এই অভিযান শুরু করে। এই অভিযানটি অত্যন্ত সফল হয়। এর ফলে ১৪৫৯ জন দালালকে গ্রেপ্তার করা হয়েছে।এর মধ্যে ৩৪১ জন আইআরসিটিসি এজেন্ট রয়েছেন,যারা রেলের টিকিটের দালালিতেও জড়িত ছিলেন।এই আইআরসিটিসি এজেন্টদের কালো তালিকাভুক্ত করা হয়েছে এবং ৩৬৬ টি আইআরসিটিসি এজেন্ট আইডি এবং ৬৭৫১টি ব্যক্তিগত আইডি ব্লক করার প্রক্রিয়া হাতে নেওয়া হচ্ছে।চলতি বছরে ফেব্রুয়ারি মাসের তুলনায় ৩.৬৪ গুণ বেশি দালালকে গ্রেপ্তার করা হয়েছে।এর ফলে ৬৫ লক্ষেরও বেশি মূল্যের আগাম হিসেব কাটা ট্রেন যাত্রার টিকিট উদ্ধার করা হয়েছে । এখন সাধারণ যাত্রীরা এই আসন সংরক্ষণের জন্য টিকিট কাটতে পারবেন। ভারতীয় রেল সাধারণ জনগণকে অনুমোদিত নয় এমন এজেন্টদের কাছ থেকে টিকিট না কাটার পরামর্শ দিয়েছে। রেলের টিকিটের দালালদের বিরুদ্ধে আরপিএফ-এর 'অপারেশন উপলব্ধ' ভবিষ্যতেও জারি থাকবে বলে জানানো হয়েছে।
CG/SS
(Visitor Counter : 109
প্রধানমন্ত্রীরদপ্তর
মিলাদ-উন-নবি উপলক্ষে প্রধানমন্ত্রীর শুভেচ্ছা
নয়াদিল্লি, ৯ অক্টোবর, ২০২২
মিলাদ-উন-নবি উপলক্ষে প্রধানমন্ত্রী শ্রী নরেন্দ্র মোদী আন্তরিক শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন;
“মিলাদ-উন-নবি’তে আন্তরিক শুভেচ্ছা। এই অনুষ্ঠান আমাদের সমাজে শান্তি, একাত্মতা এবং ভালোবাসার মনোভাবকে আরও প্রসারিত করুক। ঈদ মুবারক।”
PG/AB/NS
(
প্রধানমন্ত্রীরদপ্তর
প্রধানমন্ত্রীর মহাবীর জয়ন্তী উপলক্ষ্যে জনসাধারণকে শুভেচ্ছা
নতুনদিল্লি, ২৫শে এপ্রিল, ২০২১
প্রধানমন্ত্রী শ্রী নরেন্দ্র মোদী বলেছেন, ভগবান মহাবীরের জীবনধারা আমাদের শান্তি ও আত্মসংযমের শিক্ষা দেয়। মহাবীর জয়ন্তীর পুন্যলগ্নে প্রধানমন্ত্রী ভগবান মহাবীরের কাছে সকলের সুস্বাস্থ্য ও আমাদের প্রয়াসের সাফল্য কামনা করেছেন।
CG/SDG/CB
(
অর্থমন্ত্রক
সীমাশুল্ক সংক্রান্ত সহযোগিতা ও পারস্পরিক প্রশাসনিক সহায়তার জন্য ভারত ও ইউনাইটেড কিংডম অফ গ্রেট ব্রিটেন অ্যান্ড নর্দান আয়ারল্যান্ডের মধ্যে স্বাক্ষরিত চুক্তিটির কেন্দ্রীয় মন্ত্রিসভায় অনুমোদন
নয়াদিল্লী, ২৮ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সীমাশুল্ক সংক্রান্ত সহযোগিতা ও পারস্পরিক প্রশাসনিক সহায়তার জন্য ভারত ও ইউনাইটেড কিংডম অফ গ্রেট ব্রিটেন অ্যান্ড নর্দান আয়ারল্যান্ডের মধ্যে স্বাক্ষরিত চুক্তিটি অনুমোদিত হয়েছে।
প্রভাব :
এই চুক্তির ফলে সীমাশুল্ক সংক্রান্ত বিভিন্ন অপরাধের তদন্ত ও এই ধরণের অপরাধ প্রতিরোধ করার প্রয়োজনীয় তথ্য আদান-প্রদান করা যাবে। এই চুক্তির ফলে ব্যবসা-বাণিজ্যে সুবিধা হবে এবং উভয় দেশের মধ্যে পণ্য পরিবহণে দ্রুত ছাড় মিলবে।
চুক্তির বাস্তবায়ন :
উভয় দেশের সরকার প্রয়োজনীয় ছাড়পত্র দেওয়ার পর মূল চুক্তি স্বাক্ষরিত হবে। এই চুক্তি যেদিন স্বাক্ষরিত হবে সেই মাসের প্রথম দিন থেকে এটি কার্যকর হবে।
প্রেক্ষাপট :
এই চুক্তির মাধ্যমে উভয় দেশের সীমাশুল্ক কর্তৃপক্ষ গোয়েন্দা তথ্য আদান-প্রদানের ক্ষেত্রে একটি আইনী ব্যবস্থা পাবে। সীমাশুল্ক সংক্রান্ত অপরাধের তদন্ত, অপরাদ প্রতিরোধ করা, আইন অনুসারে ব্যবসা-বাণিজ্য করা এবং যথাযথ সীমাশুল্ক আইন প্রয়োগ করা সম্ভব হবে। উভয় দেশের সীমাশুল্ক কর্তৃপক্ষের মধ্যে যৌথ আলোচনার ভিত্তিতে চুক্তির খসড়া তৈরি করা হয়েছে। এই চুক্তিতে ভারতীয় সীমাশুল্ক দপ্তরের বিভিন্ন সমস্যা সমাধানের দিকটি বিবেচনা করা হয়েছে। এর মধ্যে তথ্যের আদান-প্রদান, সীমাশুল্কের যথাযথ মূল্যায়ণ, মাশুল সমীকরণ ও দুটি দেশের মধ্যে ব্যবসায়িক পণ্যের উৎস সম্পর্কে স্পষ্ট ধারণা পাওয়া যাবে।
SC/CB/NS
(Visitor Counter : 123
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ২৩ জুলাই, ২০২১
দেশব্যাপী টিকাকরণ অভিযানের আওতায় এখনও পর্যন্ত ৪২ কোটি ৩৪ লক্ষ টিকার ডোজ দেওয়া হয়েছে
দেশে এখনও পর্যন্ত সুস্থতার সংখ্যা ৩ কোটি ৪ লক্ষ ৬৮ হাজার ৭৯
জাতীয় স্তরে সুস্থতার হার বর্তমানে ৯৭.৩৬ শতাংশ
দেশে গত ২৪ ঘণ্টায় ৩৮ হাজার ৭৪০ জন করোনামুক্ত হয়েছেন
দেশে গত ২৪ ঘণ্টায় আক্রান্তের সংখ্যা ৩৫ হাজার ৩৪২
ভারতে সুস্পষ্টভাবে করোনায় আক্রান্তের সংখ্যা বর্তমানে ৪ লক্ষ ৫ হাজার ৫১৩
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.৩০ শতাংশ
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে এই হার ২.১৪ শতাংশ
দৈনিক-ভিত্তিতে আক্রান্তের হার ২.১২ শতাংশ, গত ৩২ দিন ৩ শতাংশের নীচে
নমুনা পরীক্ষার পরিকাঠামো লাগাতার বৃদ্ধি পেয়েছে – মোট নমুনা পরীক্ষার সংখ্যা ৪৫.২৯ কোটি
CG/BD/SB
(Visitor Counter : 105
অৱাং নোংপোক লমদমগী চাউখৎ-থৌরাং মন্ত্রালয়
অরুনাচল প্রদেশকী ইস্ত কামেং জিলাগী ছায়াংতাজোদা আউতদোর স্তেদিয়ম শেমগৎপা
রিজন্দা শান্ন-খোৎনবা দিবেলপ অমসুং প্রমোৎ তৌনবা অমদি লমদম অসিগী থোইদোক হেন্দোক্না হৈ-শিংলবা নহাশিংবু জাতিগী থাক্তা খক্তা নত্তনা অন্তরজাতিগী থাক্তসু খুমাং চাউশিন্নবা অমসুং পুক্নিং থৌগৎনবগীদমক নোর্থ ইস্তর্ন কাউন্সিল, মিনিস্ত্রী ওফ দিবেলপমেন্ত ওফ নোর্থ ইস্তর্ন রিজন নাঅরুনাচল প্রদেশকী ইস্ত কামেং জিলাগী ছায়াংতাজোদা আউতদোর স্তেদিয়ম অমা শেমগৎনবগীদমক প্রোজেক্ত অমা সেঙ্কসন তৌখ্রে।
প্রোজেক্ত অসি ২০১৫দা লুপা লাখ ৩৯২.৩৪গী প্রোজেক্ত কোস্ত অমগা লোয়ননা সেঙ্কসন তৌখি, মদুগী মনুংদা এন.ই.সি.গী শেয়র অসি প্রোজেক্ত কোস্তকী চাদা ৯০ ওইখি অমদি লেমহৌরিবা চাদা ১০না রাজ্য সরকারনা পুথোকপনি। প্রোজেক্ত অসি অরুনাচল প্রদেশ সরকারগী দাইরেক্তোরেৎ ওফ স্পোর্তস এন্দ য়ুথ এফিয়ার্সনা ইমপ্লিমেন্ত তৌখিবনি।
প্রধানমন্ত্রীরদপ্তর
বৈশাখী উপলক্ষ্যে জনসাধারণকে প্রধানমন্ত্রীর শুভেচ্ছা
নতুনদিল্লি, ১৪ই এপ্রিল, ২০২২
প্রধানমন্ত্রী শ্রী নরেন্দ্র মোদী বৈশাখী উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“সকলকে বৈশাখীর শুভেচ্ছা জানাই। এই উৎসব, আমাদের জীবনকে আনন্দময় করে তুলুক, সকলের মঙ্গল হোক এই প্রার্থনা করি। সকলের জীবনে সাফল্য ও সমৃদ্ধি আসুক।“
CG/CB/
(
তথ্যওসম্প্রচারমন্ত্রক
সর্দার বল্লভভাই প্যাটেলকে পিআইবি কলকাতার পক্ষ থেকে শ্রদ্ধাঞ্জলি
কলকাতা, ৩১ অক্টোবর, ২০১৮
ভারতের লৌহমানব হিসাবে পরিচিত সর্দার বল্লভভাই প্যাটেলের ১৪৩তম জন্মবার্ষিকী উদযাপন উপলক্ষ্যে প্রধানমন্ত্রী শ্রী নরেন্দ্র মোদী বিশ্বের সর্বোচ্চ মূর্তি ‘স্ট্যাচু অফ ইউনিটি’র উদ্বোধনের পাশাপাশি দিনটি আজ দেশজুড়ে জাতীয় একতা দিবস হিসাবে যথাযোগ্য মর্যাদায় উদযাপিত হচ্ছে। এই উপলক্ষ্যে, পিআইবি কলকাতায়ও আজ এক অনুষ্ঠানের আয়োজন করা হয়। অনুষ্ঠানে আকাশবাণীর সংবাদ বিভাগের প্রাক্তণ মহানির্দেশক ডঃ পি কে বন্দ্যোপাধ্যায় সর্দার প্যাটেলের প্রশাসনিক দক্ষতার উল্লেখ করে বলেন, মহান এই ব্যক্তি স্বাধীনতার পর ৫৬২টি দেশীয় রাজন্যশাসিত রাজ্যকে একত্রিত করে ভারতীয় প্রজাতন্ত্রের পূর্ণাঙ্গ রূপদান করেছিলেন। সর্দার প্যাটেল সম্পর্কে তাঁর রচিত একটি বই আগামী ৮ই নভেম্বর আনুষ্ঠানিকভাবে প্রকাশিত হচ্ছে বলেও তিনি জানান।
সর্দার প্যাটেলের জীবনাদর্শে গান্ধীজির বিপুল প্রভাবের কথা উল্লেখ করে ডঃ বন্দ্যোপাধ্যায় জানান, ভারতীয় গণতন্ত্রের মহান এই দুই ব্যক্তিত্ব এক অভিন্ন ঐতিহাসিক ও সাংস্কৃতিক প্রেক্ষাপট থেকে উঠে এসেছিলেন। অন্তর্বতী সরকার ক্ষমতায় থাকাকালিন মাত্র একবার সর্দার প্যাটেলের সঙ্গে গান্ধীজির মতাদর্শগত বিরোধ হয়েছিল। ভারতীয় সিভিল সার্ভিস ব্যবস্হার মজবুত ভিত্তি স্হাপনে সর্দার প্যাটেলের নেতৃত্বস্হানীয় ভূমিকার কথাও ডঃ বন্দোপাধ্যায় কৃতজ্ঞতার সঙ্গে স্মরণ করেন।
পিআইবি কলকাতার পক্ষ থেকে আয়োজিত এই অনুষ্ঠানে শুরুতে কার্যালয়ের যুগ্ম নির্দেশক শ্রী চিন্ময় চক্রবর্তী স্বাগত ভাষন দেন। অনুষ্ঠানে প্রকাশনা বিভাগের সহকারি নির্দেশক শ্রী খুরশিদ মল্লিক এবং পিআইবি কলকাতার উপ-নির্দেশক শ্রী সম্রাট বন্দ্যোপাধ্যায়ও সর্দার প্যাটেল সম্পর্কে বক্তৃতা দেন। পিআইবি কলকাতার উপ-সহকারি নির্দেশক শ্রীমতি চিত্রা গুপ্ত অনুষ্ঠানে উপস্হিত ছিলেন। প্রকাশনা বিভাগের পক্ষ থেকে সর্দার প্যাটেল সম্পর্কিত একাধিক পুস্তক-পুস্তিকা প্রদর্শিত হয়। চলচ্চিত্র বিভাগের পক্ষ থেকে ‘সর্দার প্যাটেল : এক অখন্ড জাতি’ শীর্ষক একটি তথ্যচিত্র এই উপলক্ষ্যে প্রদর্শন করা হয়।
CG/SSS/BD/NS/…
(Visitor Counter : 199
কর্মী, জন-অভিযোগএবংপেনশনমন্ত্রক
জম্মুতে এইম্স-এর ধাঁচে চিকিৎসা প্রতিষ্ঠান গড়ে তোলার ভূমি পূজা অনুষ্ঠানে ডঃ জিতেন্দ্র সিং
নয়াদিল্লি, ১৩ ফেব্রুয়ারি, ২০২০
কেন্দ্রীয় কর্মীবর্গ, গণ-অভিযোগ ও পেনশন বিষয়ক মন্ত্রী ডঃ জিতেন্দ্র সিং আজ জম্মুতে এক অনুষ্ঠানে এইম্স-এর ধাঁচে চিকিৎসা প্রতিষ্ঠান গড়ে তোলার ভূমি পূজা অনুষ্ঠানে যোগ দেন। এই উপলক্ষে ডঃ সিং বলেন, জম্মু ও কাশ্মীর হল দেশের একমাত্র কেন্দ্রশাসিত অঞ্চল যেখানে দুটি এইম্স-এর ধাঁচে প্রতিষ্ঠান গড়ে তোলার পরিকল্পনা রয়েছে। এর একটি গড়ে উঠবে জম্মুতে এবং অপরটি কাশ্মীরে। উত্তর-পূর্বাঞ্চলের রাজ্যগুলির মতোই কেন্দ্রশাসিত জম্মু ও কাশ্মীরের সার্বিক উন্নয়নে স্বয়ং প্রধানমন্ত্রী যে গুরুত্ব আরোপ করেছেন, সে ব্যাপারে কৃতজ্ঞতা প্রকাশ করে ডঃ সিং বলেন, এই কেন্দ্রশাসিত অঞ্চলে দুটি এইম্স চিকিৎসা প্রতিষ্ঠান গড়ে তোলার পাশাপাশি, নয়টি মেডিকেল কলেজ তৈরিরও অনুমোদন দেওয়া হয়েছে। ভোটব্যাঙ্কের রাজনীতির ঊর্ধ্বে উঠে মানুষের সার্বিক কল্যাণের লক্ষ্যে সরকারের নতুন কর্মসংস্কৃতির ফলে সাধারণ মানুষ বিশেষভাবে উপকৃত হবেন।
উল্লেখ করা যেতে পারে, কেন্দ্রীয় সরকার গত জানুয়ারি মাসে প্রধানমন্ত্রী স্বাস্থ্য সুরক্ষা যোজনার আওতায় জম্মু অঞ্চলের সাম্বা জেলার বিজয়পুরে এইম্স-এর ধাঁচে চিকিৎসা প্রতিষ্ঠান গড়ে তোলার প্রস্তাব অনুমোদন করে। প্রধানমন্ত্রী শ্রী নরেন্দ্র মোদী গত বছরের ৩ ফেব্রুয়ারি জম্মু এইম্স-এর শিলান্যাস করেন। এই চিকিৎসা প্রতিষ্ঠান নির্মাণে খরচ ধরা হয়েছে ১,৬৬১ কোটি টাকা। সিপিডব্লিউডি এই প্রতিষ্ঠানটি গড়ে তুলবে। ২০২২-এর আগস্ট মাস নাগাদ কাজ শেষ হবে বলে আশা করা হচ্ছে। প্রতিষ্ঠানটি ২২,৩১৫ বর্গ মিটার এলাকা জুড়ে গড়ে তোলা হচ্ছে। কাজ শেষ হলে জম্মুর এই এইম্স চিকিৎসা প্রতিষ্ঠানে সুপার স্পেশালিটি বিভাগ সহ ৭৫০ রোগী-শয্যার সুবিধা থাকবে। এই প্রতিষ্ঠানের সঙ্গে সঙ্গে একটি মেডিকেল কলেজ ও নার্সিং কলেজও গড়ে উঠবে। সর্বাধুনিক প্রযুক্তি ও সাজসরঞ্জাম কাজে লাগিয়ে প্রতিষ্ঠানটিকে পরিবেশ-বান্ধব ভবন হিসেবে গড়ে তোলা হবে।
SSS/BD/DM
(Visitor Counter : 65